
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“	
UŽIMTUMO SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau vadinama – globos namai) užimtumo specialistas yra specialistas.
2. Pareigybės lygis – A. 
3. Globos namų užimtumo specialisto pareigybė reikalinga planuoti, organizuoti ir viešinti globos namų paslaugų gavėjų užimtumo veiklas, užtikrinti jų įvairovę ir skatinti globos namų paslaugų gavėjų įsitraukimą.
4. Globos užimtumo specialistas yra tiesiogiai pavaldus socialinio darbo padalinio vadovui. Užimtumo specialistą priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius, įstatymų nustatyta tvarka.  


II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
            
5. Darbuotojas, einantis šias pareigas, turi atitikti šiuos specialius reikalavimus:
5.1. turėti aukštesnįjį arba aukštąjį išsilavinimą socialinio darbo, socialinės pedagogikos,  
ar panašioje srityje, būti išklausius specialius kvalifikacinius kurus ne mažiau kaip 40 akademinių valandų.
5.2. būti susipažinusiam su Lietuvos Respublikos Konstitucija, Socialinių darbuotojų etikos kodeksu, Lietuvos Respublikos teisės aktais, reglamentuojančiais socialinių paslaugų teikimą ir kitais teisės aktais, reglamentuojančiais darbo funkcijas.
5.3. išmanyti darbo su senyvo amžiaus ir neįgaliais asmenimis specifiką, gebėti bendrauti su globos namų paslaugų gavėjais, suprasti jų poreikius;
5.4. būti tolerantiškam, geranoriškam, iniciatyviam, pareigingam, kūrybiškam, empatiškam, gebėti dirbti komandoje;
5.5. išmanyti darbo dokumentų rengimo ir tvarkymo reikalavimus;
5.6. sugebėti savarankiškai planuoti ir organizuoti savo veiklą;
5.7. gebėti dirbti „Microsoft Office“ programų paketu (Word, Excel, Outlook ir kt.), socialiniais tinklais bei kitomis įstaigoje naudojamomis kompiuterinėmis dokumentų valdymo programomis;

 

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1 analizuoja ir vertina globos namų paslaugų gavėjų užimtumo veiklų ir priemonių poreikius, sprendžia paslaugų gavėjų užimtumo klausimus; 
6.2. planuoja ir organizuoja užimtumo, meninės saviraiškos veiklas, kitas veiklas, susijusias su globos namų paslaugų gavėjų įgalinimu, pvz.: prarastų gebėjimų atkūrimo, turimų gebėjimų palaikymo, naujų gebėjimų ugdymo, atminties lavinimo, fizinės sveikatos palaikymo;
6.3. bendradarbiauja su socialiniais darbuotojais ir kartu įgyvendina paslaugų gavėjų užimtumo veiklas pagal globos namų paslaugų gavėjų individualius poreikius, pomėgius ir galimybes;
6.4. stiprina globos namų paslaugų gavėjų gebėjimą veikti savarankiškai ir iniciatyviai;
6.5. organizuoja sociokultūrinių paslaugų teikimą globos namų paslaugų gavėjams;
6.6. stiprina ryšį tarp globos namų paslaugų gavėjų ir kitų socialinių paslaugų gavėjų bei visuomenės grupių, telkia šias grupes bendroms veikloms, įskaitant ir meninės saviraiškos veiklą;
6.7. viešina ir pristato visuomenei globos namų paslaugų gavėjų užimtumo veiklas ir jų rezultatus; 
6.8. padeda neįgaliems globos namų paslaugų gavėjams išeiti ar išvažiuoti į lauką, dalyvauti užimtumo veiklose;
6.9. padeda su kitais specialistais naujai atvykusiems paslaugų gavėjams adaptuotis globos namuose;
6.10. organizuoja susitikimus, išvykas į parodas, kultūrinius ir kitus renginius, ekskursijas bei kitas priemones, susijusias su paslaugų gavėjų užimtumu, informuoja ir skatina paslaugų gavėjus aktyviai jose dalyvauti;
6.11. lydi paslaugų gavėjus į įvairius renginius, parodas, susitikimus, išvykas, ekskursijas ir kitas užimtumo veiklas;
6.12. tvarko globos namų informacinius stendus, rašo skelbimus, pateikia informaciją apie globos namų paslaugų gavėjų užimtumo veiklas vidaus ir išorės komunikacijos kanalais;
6.13. tvarko globos namų spaudą ir biblioteką, rengia įvarius teminius pristatymus;
6.14. sudaro globos namų paslaugų gavėjų užimtumo veiklų planus ir juos įgyvendina, rengia globos namų paslaugų gavėjų apklausas ir ataskaitas apie užimtumo veiklas;
6.15. tvarko ir pildo darbo dokumentus, pateikia reikalingą informaciją, pvz.: statistiką, poreikių analizės ar apklausų rezultatus, naujoves ir pan.; 
6.16. pagal kompetenciją teikia  pasiūlymus  socialinio darbo padalinio vadovui dėl užimtumo veiklų tobulinimo ir kitų socialinių paslaugų globos namuose gerinimo;
6.17. padeda organizuoti ir koordinuoti globos namų savanorių veiką, analizuoti ir apibendrinti jų darbą;
6.18. esant tarnybiniam būtinumui, pavaduoja kitus globos namų darbuotojus savo kompetencijos ribose, vykdo kitus socialinio darbo padalinio vadovo ir vadovybės pavestus vienkartinio pobūdžio darbus.
6.19. nedelsiant informuoja tiesioginį vadovą apie konfliktines situacijas ar iškilusias problemas su paslaugų gavėjais ir kitais specialistais, trukdančias užimtumo veiklų įgyvendinimui.

6.20. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį.
6.21. tobulina profesinę kompetenciją ne mažiau kaip 16 akademinių valandų per metus, periodiškai dalyvauja intervizijose.
6.22. dalyvauja darbuotojų susirinkimuose ir pasitarimuose;
6.23. užtikrina konfidencialios informacijos ir asmens duomenų apsaugą, etišką bendravimą su paslaugų gavėjais, jų artimaisiais, globėjais, darbuotojais, vadovybe.
[bookmark: part_72686ba186e547c6b33e4f159595bde3]6.24. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais bei atsako už jų laikymąsi.


[bookmark: _Hlk70585724]Susipažinau : 

________________________________________________________________________________
Užimtumo specialisto vardas, pavardė, parašas, data
                
Socialinių paslaugų srities darbuotojai turi teisę:
1) dirbti psichologiškai ir fiziškai saugioje aplinkoje, higienos normas atitinkančioje darbo vietoje;
2) atsisakyti dirbti su agresyviai besielgiančiu asmeniu (šeima), jeigu toks asmens (šeimos) elgesys kelia grėsmę jo sveikatai ir (ar) gyvybei ir jeigu darbdavys neužtikrina dar bent vieno socialinių paslaugų srities darbuotojo dalyvavimo.


Susipažinau:
____________________________
 (parašas)
___________________________
 (vardas, pavardė)
____________________________
  (data)

